Вячеслав Маклаков

**Вячеслав Маклаков** (27 октябрь 1936 ел) — юрист, дөнья илләренең һәм Европа берлегенең конституцион хокуклары буенча белгеч; юридик фәннәр докторы, профессор.

## Биографиясе
Маклаков Вячеслав Викторович 1936 елның 27 октябрендә Мәскәүдә туган; 1965 елда Бөтенсоюз юридик читтән торып уку институтын тәмамлый, ә дүрт елдан соң «журналистика»  буенча Мәскәү полиграфия институтын тәмамлый. 1967 елның ноябреннән 1970 елның ноябренә кадәр Бөтенсоюз юридик читтән торып уку институтында (көндезге калып, хәзер Мәскәү дәүләт юридик университеты) халыкара хокук кафедрасында аспирантурада укый. 1971 елда «Механизм формирования представительных учреждений во Франции (1946—1970 гг.)»  темасына кандидатлык диссертациясе яклый (җитәкчесе профессор Август Мишин), — юридик фәннәр кандидаты була.

1960 елдан алып 1967 елга кадәр Маклаков Мәскәү шәһәре Эчке эшләр идарәсендә  тикшерүче  булып эшли; 1971 елда Бөтенсоюз юридик читтән торып уку институтында укыта башлый: укытучы, өлкән  укытучы һәм доцент вазифаларын били; бу югары уку йортының профессоры итеп сайлана, чит илләрнең конституцион хокукы кафедрасы мөдире урынбасары вазифасын били. 1982 елда «Буржуаз дәүләтләр конституциясе» җыентыгын һәм 1992 елда институт нәшриятында «Хәзерге чит илләр конституциясе» бастырып чыгара. ССРБ таркалганнан соң Маклаков 1990 елда, Бөтенсоюз юридик читтән торып уку институтында «Буржуазные конституции: основные тенденции развития (сравнительный анализ)» темасына докторлык диссертациясе уңышлы яклый — юридик фәннәр докторы булып китә. Россиядә, 1999 елда РФ Конституция суды карамагында оештырылган гыйльми-консультация советының штаттан тыш әгъзасы: совет составында Россия гражданлыгы турында закон  проекты эшендә катнаша. В.А. Туманов исемендәге премия  лауреаты кебек диплом белән бүләкләнә; «МГЮА ветераны»  мактаулы исеменә лаек була.

## Эшләре
XX гасырның соңгы дистә елында Маклаков Европа берлеге илләренең конституцион хокукы мәсьәләләре белән шөгыльләнә — 1992 елдан 2001 елга кадәр чорда шул проблематика буенча биш хезмәтен бастырып чыгара: «Избирательное право стран — членов Европейских сообществ», «Конституционный контроль», «Парламент», «Референдум в странах — членах Европейского союза»,шулай ук — «Европейский парламент». Эшләре РФА иҗтимагый фәннәр буенча фәнни мәгълүмат институтында проект өлеше буларак тормышка ашырыла. Евросоюзның оештыру документларын тәрҗемәләү буенча шөгыльләнә:

** «Конституции буржуазных государств» (М., 1982);
** «Современные зарубежные конституции» (М., 1992);
** Учебное пособие «Иностранное конституционное право» (1996);
** Словарь «Конституционное право» (2002

## Әдәбият

** Видные ученые-юристы России (Вторая половина XX века) : энцикл. словарь биографий : по состоянию на 1 авг. 2004 г. / Рос. акад. правосудия; под ред. В. М. Сырых. — Москва : Рос. акад. правосудия, 2006. — 547 с. : портр.; 30 см; ISBN 5-93916-056-5.
** Современные российские юристы : Кто есть кто в юридической науке и практике : Справочник / Сост. В. Н. Додонов и др. — М. : Юстицинформ, 2001. — 400 с.
** Юридическая энциклопедия / Р. Л. Хачатуров ; Волж. ун-т им. В. Н. Татищева. — Тольятти : Волж. ун-т им. В. Н. Татищева, 2003.

## Сылтамалар

* Вячеслав Викторович Маклаков (неопр.). law.edu.ru. Портал «Юридическая Россия» (3 декабря 2014). Дата обращения 10 декабря 2019.

Төркем:Мәскәү юридик институтын тәмамлаучылар
Төркем:27 октябрь көнне туганнар
Төркем:1936 елда туганнар
Төркем:Википедия:Замандашлар биографиясе
Төркем:Мәскәүдә туганнар
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Россия юристлары
Төркем:Юридик фәннәр докторлары
Төркем:Россиянең шәрәфле югары һөнәри белем бирү хезмәткәрләре